stanford-oval/wikipedia huggingface dataset:
วัดแก้วพิจิตร
พระประธานปางอภัย

พระพุทธรูปประทับขัดสมาธิเพชร พระหัตถ์ขวาหงายในปางประทานอภัย พระหัตถ์ซ้ายหงายขึ้น มีแค่ตัวอย่างเดียว อันได้แก่หลวงพ่ออภัยวงศ์ พระประธานในพระอุโบสถวัดแก้วพิจิตร อำเภอเมืองฯ จังหวัดปราจีนบุรี พระพุทธรูปองค์นี้ สมเด็จฯ กรมพระยาดำรงราชานุภาพทรงออกแบบ ประทานเจ้าพระยาอภัยภูเบศร์ (ชุ่ม อภัยวงศ์) สร้างขึ้นในปี พ.ศ. 2464 (ค.ศ. 1921) เป็นพระพุทธรูปประทับขัดสมาธิเพชร ยกพระหัตถ์ทั้งสองข้างระดับบั้นพระองค์ พระหัตถ์ขวา หงายออกในปางประทานอภัย พระหัตถ์ซ้ายหงายขึ้นและวางที่พระชานุ ครองจีวรห่มดองเป็นริ้วแบบ เหมือนจริง  การที่พระพุทธรูปองค์นี้แสดงปางประทานอภัยก็น่าจะให้สอดคล้องกับสกุลของผู้สร้าง คือ อภัยวงศ์ และเนื่องด้วยว่า สมเด็จฯ กรมพระยาดำรงราชานุภาพเป็นผู้ออกแบบ จึงไม่มีพระพุทธรูปในลักษณะ ดังกล่าวก่อนหน้านี้
วัดประจำสกุล อภัยวงศ์

เจ้าพระยาอภัยภูเบศร (ชุ่ม อภัยวงศ์)
พระยาอภัยภูเบศร (เลื่อม อภัยวงศ์)
วัดนี้ถือเป็นวัดประจำสกุล อภัยวงศ์ โดยคู่กับโรงพยาบาลเจ้าพระยาอภัยภูเบศร โดยวัดนี้เป็นที่บรรจุอังคารของเจ้าพระยาอภัยภูเบศร (ชุ่ม อภัยวงศ์)และอังคารของพระยาอภัยภูเบศร (เลื่อม อภัยวงศ์)อยู่ใต้ฐานของพระอภัยวงศ์ โดยจะเป็นหน้าที่ของคนในสกุลที่จะมาบำเพ็ญกุศลแก่บุพการี โดยพระนางเจ้าสุวัทนา พระวรราชเทวีจะทรงเสด็จบำเพ็ญกุศลพระราชทานแก่พระชนก และ พระอัยกาในบางวาระ และสืบต่อมาถึงสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีที่จะมาบำเพ็ญกุศลพระราชทานแก่ขรัวตาและเจ้าคุณทวด
สถานกุศลในสองราชนารี เพชรรัตน-สุวัทนา

ในขณะที่พระนางเจ้าสุวัทนา พระวรราชเทวียังทรงดำรงพระชนมชีพ จะทรงเสด็จพระดำเนินมาทรงถวายผ้าพระกฐินส่วนพระองค์ในทุกๆปี และเมื่อทรงประชวรก็ทรงมีพระพินัยกรรมให้อัญเชิญฉัตรที่สุมพระอัฐิมากางกั้นถวายพระอภัยวงศ์ ต่อมาสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีก็ทรงถวายผ้าพระกฐินและทรงพระราชานุญาตให้เชิญพระฉายาลักษณ์ ของ พระนางเจ้าสุวัทนา พระวรราชเทวีจากวังรื่นฤดีมาประดิษฐานไว้ ณ พระอุโบสถ และจะเสด็จบำเพ็ญพระกุศลอุทิศแก่พระบุพการีสายเจ้าพระยาอภัยภูเบศร เป็นประจำทุกปี แม้ขณะประชวรก็ทรงโปรดให้ผู้แทนพระองค์มาแทน
จัดถวายเป็นพระกุศล

ทางวัดจะจัดการบำเพ็ญกุศลถวายพระนางเจ้าสุวัทนา พระวรราชเทวีในทุกวันที่
15 เมษายน วันประสูติของพระองค์
10 ตุลาคม วันสิ้นพระชนม์ของพระองค์
ถวายสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีในทุกวันที่
24 พฤศจิกายน วันประสูติของพระองค์
27 กรกฎาคม วันสิ้นพระชนม์พระองค์
บรรณานุกรม

http://www.watkaewphichit.com/ เก็บถาวร 2013-12-29 ที่ เวย์แบ็กแมชชีน
http://www.thai-tour.com/thai-tour/central/prachinburi/data/place/pic_wat-kaew-pichit.htm
http://kanchanapisek.or.th/kp8/pjb/pjb102.html เก็บถาวร 2015-05-03 ที่ เวย์แบ็กแมชชีน
http://www.manager.co.th/Travel/ViewNews.aspx?NewsID=9540000115478 เก็บถาวร 2011-10-11 ที่ เวย์แบ็กแมชชีน
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
พระนางเจ้าสุวัทนา พระวรราชเทวี
การสิ้นพระชนม์ของพระนางเจ้าสุวัทนา พระวรราชเทวี
http://1081009.tourismthailand.org/trip/detail?id=17957%5Bลิงก์เสีย%5D
http://www.bejaratana-suvadhana.org เก็บถาวร 2014-01-11 ที่ เวย์แบ็กแมชชีน
7 ตุลาคม

วันที่ 7 ตุลาคม เป็นวันที่ 280 ของปี (วันที่ 281 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 85 วันในปีนั้น
เหตุการณ์

3218 ปีก่อน พ.ศ. (3761 ปีก่อน ค.ศ.) - จุดเริ่มยุคของปฏิทินฮิบรูสมัยใหม่
พ.ศ. 2411 (ค.ศ. 1868) - มหาวิทยาลัยคอร์เนลล์ เปิดเรียนอย่างเป็นทางการ
พ.ศ. 2433 (ค.ศ. 1890) - พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ตราพระราชบัญญัติพระธรรมนูญหน้าที่ราชการในกระทรวงพระคลังมหาสมบัติ (ดู ประวัติความเป็นมาของกระทรวงการคลัง) ถือเอาวันนี้เป็นวันสถาปนากรมสารบาญชี (เปลี่ยนชื่อเป็นกรมบัญชีกลางเมื่อ พ.ศ. 2458)
พ.ศ. 2492 (ค.ศ. 1949) - วันประกาศก่อตั้งสาธารณรัฐประชาธิปไตยเยอรมนี ในเบอร์ลินตะวันออก
พ.ศ. 2502 (ค.ศ. 1959) - มติคณะรัฐมนตรีกำหนดให้สถานที่หลายแห่งในประเทศไทยมีฐานะเป็นอุทยานแห่งชาติ
พ.ศ. 2526 (ค.ศ. 1983) - สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ เปิดศูนย์หนังสือจุฬาฯ ณ ศาลาพระเกี้ยว จุฬาลงกรณ์มหาวิทยาลัย
พ.ศ. 2528 (ค.ศ. 1985) - ชาวปาเลสไตน์ 4 คน จี้เรือสำราญของอิตาลีในทะเลเมดิเตอร์เรเนียน ตัวประกันชาวสหรัฐถูกสังหาร 1 คน ต่อมารัฐบาลอียิปต์เสนอเรือให้ผู้ก่อการร้ายแลกเปลี่ยนกับการปล่อยตัวประกัน
พ.ศ. 2539 (ค.ศ. 1996) - นายสุขวิช รังสิตพล เลขาธิการพรรคความหวังใหม่ ยื่นหนังสือลาออกจากตำแหน่งอย่างเป็นทางการ ต่อพลเอกชวลิต ยงใจยุทธ หัวหน้าพรรคความหวังใหม่ พร้อมทั้งมอบตำแหน่งให้นายเสนาะ เทียนทอง อดีตเลขาธิการพรรคชาติไทย เป็นเลขาธิการพรรคแทน
พ.ศ. 2543 (ค.ศ. 2000) - แกรนด์ดยุกอ็องรีแห่งลักเซมเบิร์กเสด็จขึ้นครองราชย์
พ.ศ. 2544 (ค.ศ. 2001) - สงครามต่อต้านการก่อการร้าย: การรุกรานอัฟกานิสถานของสหรัฐอเมริกา เริ่มต้นขึ้นเมื่อเวลา 23.30 น. ตามเวลาประเทศไทย ด้วยการทิ้งระเบิดโจมตีกองกำลังตาลิบันและอัลไกดาทางอากาศ
พ.ศ. 2546 (ค.ศ. 2003) - เปิดการประชุมสุดยอดอาเซียน ครั้งที่ 9 ณ เกาะบาหลี สาธารณรัฐอินโดนีเซีย
พ.ศ. 2547 (ค.ศ. 2004) - พระบาทสมเด็จพระนโรดม สีหนุ กษัตริย์แห่งกัมพูชา สละราชบัลลังก์
พ.ศ. 2549 (ค.ศ. 2006) - รัฐบาลแห่งสาธารณรัฐปาเลาประกาศย้ายเมืองหลวงจากคอรอร์ไปยังเมเลเกอ็อก
วันเกิด

พ.ศ. 2014 (ค.ศ. 1471) - พระเจ้าเฟรเดอริกที่ 1 แห่งเดนมาร์ก (สวรรคต 10 เมษายน พ.ศ. 2076)
พ.ศ. 2204 (ค.ศ. 1661) - พระเจ้าซุกจงแห่งโชซ็อน (สวรรคต 12 กรกฎาคม พ.ศ. 2263)
พ.ศ. 2291 (ค.ศ. 1748) - พระเจ้าคาร์ลที่ 13 แห่งสวีเดน (สวรรคต 5 กุมภาพันธ์ พ.ศ. 2361)
พ.ศ. 2428 (ค.ศ. 1885) - นีลส์ บอร์ นักฟิสิกส์ชาวเดนมาร์ก (ถึงแก่กรรม 18 พฤศจิกายน พ.ศ. 2505)
พ.ศ. 2431 (ค.ศ. 1888) - เฮนรี เอ. วอลลิซ รองประธานาธิบดีสหรัฐอเมริกาคนที่ 33 (ถึงแก่กรรม 18 พฤศจิกายน พ.ศ. 2508)
พ.ศ. 2470 (ค.ศ. 1927) - อัล มาร์ติโน นักร้องและนักแสดงชาวอเมริกัน (ถึงแก่กรรม 13 ตุลาคม พ.ศ. 2552)
พ.ศ. 2492 (ค.ศ. 1949) - สุคนธ์ทิพย์ เสนะวงศ์ นักแสดงชาวไทย (ถึงแก่กรรม 5 ตุลาคม พ.ศ. 2556)
พ.ศ. 2494 (ค.ศ. 1951) - จอห์น เมลเลนแคมป์ นักร้องชาวอเมริกัน
พ.ศ. 2495 (ค.ศ. 1952) - วลาดิมีร์ ปูติน ประธานาธิบดีรัสเซีย
พ.ศ. 2496 (ค.ศ. 1953) - พลเรือเอก ณรงค์ พิพัฒนาศัย รัฐมนตรีว่าการกระทรวงศึกษาธิการ
พ.ศ. 2502 (ค.ศ. 1959) - ไซมอน โคเวลล์ พิธีกรและโปรดิวเซอร์รายการโทรทัศน์ คณะกรรมการรายการป็อปไอดอลและอเมริกันไอดอล ดิเอกซ์แฟกเทอร์
พ.ศ. 2508 (ค.ศ. 1965) - นล สิงหลกะ นักร้อง/นักดนตรีชาวไทย
พ.ศ. 2510 (ค.ศ. 1967) - โทนี แบรกซ์ตัน นักร้องชาวอเมริกัน
พ.ศ. 2512 (ค.ศ. 1969) - โยะชิฮิโระ นะสึกะ อดีตนักฟุตบอลทีมชาติญี่ปุ่น
พ.ศ. 2516 (ค.ศ. 1973) - ซามี ฮูเปีย นักฟุตบอลชาวฟินแลนด์
พ.ศ. 2518 (ค.ศ. 1975) - ภาคภูมิ แจ้งโพธิ์นาค นักกีฬาเหรียญทองเอเชียนเกมส์ และแชมป์ PABA
พ.ศ. 2519 (ค.ศ. 1976) - ชิลเบร์ตู ซิลวา นักฟุตบอลชาวบราซิล
พ.ศ. 2522 (ค.ศ. 1979) -
ชอว์น แอชมอร์ นักแสดงชายชาวแคนาดา
แอรอน แอชมอร์ นักแสดงชายชาวแคนาดา
พิมพ์ ญาดา นักร้องลูกทุ่งหญิงชาวไทย
พ.ศ. 2523 (ค.ศ. 1980) -
เฉิน กวานซี นักแสดง นักร้อง ชาวฮ่องกง
ตะวัน จารุจินดา นักแสดงชาวไทย
พ.ศ. 2524 (ค.ศ. 1981) -
พิราพร พรานมนัส นักร้องชาวไทย
นิติ ชัยชิตาทร พิธีกรชาวไทย
พ.ศ. 2525 (ค.ศ. 1982) -
เจอร์เมน เดโฟ นักฟุตบอลชาวอังกฤษ
ปาณิศา บัวเจริญ นักแสดงชาวไทย
รอบบี จิเนพรี นักเทนนิสชาวอเมริกัน
สุวีระ บุญรอด นักร้องชาวไทย
พ.ศ. 2526 (ค.ศ. 1983) - ฟลายอิ้ง โลตัส ผู้ผลิตแผ่นเสียง นักดนตรี ดีเจ ผู้สร้างภาพยนตร์และแร็ปเปอร์ชาวอเมริกัน
พ.ศ. 2527 (ค.ศ. 1984) - อิคุตะ โทมะ นักแสดงชาวญี่ปุ่น
พ.ศ. 2531 (ค.ศ. 1988) -
ดิเอโก โกสตา นักฟุตบอลอาชีพชาวสเปน
ปวีณ์สุดา จันทร์เกษ นักร้องชาวไทย
พ.ศ. 2533 (ค.ศ. 1990) -
เซบัสเตียน โกอาเตส นักฟุตบอลชาวอุรุกวัย
พ.ศ. 2534 (ค.ศ. 1991) -
พงศ์ชนก กันกลับ มิสไทยแลนด์เวิลด์และนักกีฬาเทควันโดหญิงทีมชาติไทย
สเตฟาน มาริโนวิช ผู้รักษาประตูฟุตบอลชาวนิวซีแลนด์
เลย์ (นักร้อง) นักร้อง นักแสดงชาวจีน สมาชิกวง เอ็กโซ (วงดนตรี)
พ.ศ. 2541 (ค.ศ. 1998) - เทรนต์ อเล็กซานเดอร์-อาร์โนลด์ นักฟุตบอลอาชีพชาวอังกฤษ
วันถึงแก่กรรม

พ.ศ. 879 (ค.ศ. 336) - สมเด็จพระสันตะปาปามาร์คุส
พ.ศ. 2392 (ค.ศ. 1849) - เอดการ์ แอลลัน โพ นักเขียนชาวอเมริกัน (เกิด 19 มกราคม พ.ศ. 2351)
พ.ศ. 2486 (ค.ศ. 1943) - จำกัด พลางกูร ผู้แทนผู้เดินทางไปเจรจากับฝ่ายสัมพันธมิตรที่ประเทศจีน (เกิด 30 ตุลาคม พ.ศ. 2457)
พ.ศ. 2547 (ค.ศ. 2004) - มิกิ มัตสึบาระ เจ้าของเพลงเดบิวต์ "มาโยนากะโนะโดอะ (สเตย์วิธมี)" (เกิด 28 พฤศจิกายน พ.ศ. 2502)
วันสำคัญและวันหยุดเทศกาล

โรมันคาทอลิก - วันฉลองแม่พระแห่งลูกประคำและนักบุญสมเด็จพระสันตะปาปามาร์คุส
ประเทศไทย - วันออกพรรษา (พ.ศ. 2549)
แหล่งข้อมูลอื่น

BBC: On This Day
NY Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
กระบวนการเฟ้นสุ่ม

ตัวอย่างกราฟของกระบวนการเฟ้นสุ่ม
ในทฤษฎีความน่าจะเป็น กระบวนการเฟ้นสุ่ม (stochastic process) หรือ กระบวนการสุ่ม (random process) เป็นแบบจำลองทางคณิตศาสตร์ของตัวแปรสุ่ม ที่เปลี่ยนแปลงไปตามเงื่อนไขต่าง ๆ เช่น เวลา ใช้เป็นแบบจำลองความน่าจะเป็นในการอธิบายการเคลื่อนที่แบบสุ่มของอนุภาคเช่น การเคลื่อนที่แบบบราวน์ รวมถึงความผันผวนของราคาหุ้น อัตราแลกเปลี่ยนเงินตรา
ตัวอย่าง

แบบจำลองทางคณิตศาสตร์ของการเคลื่อนที่แบบบราวน์คือ กระบวนการวีเนอร์ เป็นตัวอย่างทั่วไปของกระบวนการเฟ้นสุ่มที่รับค่าในปริภูมิแบบยุคลิดในเวลาต่อเนื่องกัน นอกจากกระบวนการของวีเนอร์แล้ว ยังมีกระบวนการสุ่มอื่น ๆ เช่น กระบวนการแบบบวก (กระบวนการเลวี), กระบวนการเกาส์, มาร์ทิงเกล, กระบวนการมาร์คอฟ, ลูกโซ่มาร์คอฟ และ กระบวนการคงที่ เป็นต้น
วิชัย ริ้วตระกูล

| ศาสตราจารย์เกียรติคุณ ดร>  วิชัย ริ้วตระกูล ม.ป.ช., ม.ว.ม., จ.ภ. |
| --- | --- |
เกิด: 12 ตุลาคม พ.ศ. 2485 (82 ปี) จังหวัดสิงห์บุรี ประเทศไทย
สัญชาติ: ไทย
มีชื่อเสียงจาก: นักวิจัยดีเด่นแห่งชาติ
ญาติ: แสงโสม ริ้วตระกูล (ภรรยา)​
ศาสตาจารย์เกียรติคุณ ดร.วิชัย ริ้วตระกูล (เกิด 12 ตุลาคม พ.ศ. 2485) กรรมการสภามหาวิทยาลัยผู้ทรงคุณวุฒิ
ของมหาวิทยาลัยนครพนม นักวิจัยดีเด่นแห่งชาติ สาขาวิทยาศาสตร์เคมีและเภสัช ประจำปี พ.ศ. 2548 ผู้เชี่ยวชาญด้านเคมีอินทรีย์สังเคราะห์ และการค้นหาสารผลิตภัณฑ์ธรรมชาติที่มีฤทธิ์ทางชีวภาพจากสมุนไพร เพื่อการพัฒนาเป็นยาชนิดต่าง ๆ เกิดที่ตำบลทับยา อำเภออินทร์บุรี จังหวัดสิงห์บุรี สมรสกับนางแสงโสม (วิเชียรโชติ) ริ้วตระกูล มีธิดา 2 คนชื่อ แพทย์หญิงสิริมนต์ ประเทืองธรรม และนางมนฑิรา ทวีสิน   ได้รับพระมหากรุณาธิคุณโปรดเกล้าฯ เป็นราชบัณฑิต สาขาวิชาเคมี สำนักวิทยาศาสตร์ ราชบัณฑิตยสถาน
ประวัติ

ศาสตราจารย์เกียรติคุณ ดร. วิชัย ริ้วตระกูล เป็นผู้เชี่ยวชาญเคมี ประจำคณะวิทยาศาสตร์  มหาวิทยาลัยมหิดล ได้รับทุนสนับสนุนการวิจัยทั้งในและต่างประเทศอย่างต่อเนื่อง เช่น จากองค์การอนามัยโลก ทางด้าน Male and Female Fertility Regulation จาก CONRAD, USAID ทางด้าน Male Fertility Regulation จาก International Foundation for Science (IFS) ทางด้าน Bioactive Natural Products ขณะนื้ได้รับทุนสนับสนุนการวิจัย ของสำนักงานกองทุนสนับสนุนการวิจัย (สกว.) สำนักงานคณะกรรมการวิจัยแห่งชาติ โครงการพัฒนาบัณฑิตศึกษาและการวิจัยทางเคมี (Postgraduate Education and Research Program in Chemistry - PERCH) และ International Program in Chemical Sciences (IPICS)
ประวัติ > ประวัติการศึกษา

จบการศึกษาระดับมัธยมต้นจากโรงเรียนประจำจังหวัดสิงห์บุรี  และมัธยมปลายจากโรงเรียนเตรียมอุดมศึกษา
พ.ศ. 2509 - ปริญญาตรี สาขาเคมี (เกียรตินิยมอันดับหนึ่ง) จากมหาวิทยาลัยซิดนีย์ ประเทศออสเตรเลีย
พ.ศ. 2514 - ปริญญาเอก สาขาเคมีอินทรีย์ จากมหาวิทยาลัยวิสคอนซิน  เมืองเมดิสัน ประเทศสหรัฐอเมริกา
ประวัติ > ปริญญากิตติมศักดิ์

พ.ศ. 2545 - ปริญญาวิทยาศาสตรดุษฎีบัณฑิตกิตติมศักดิ์ สาขาเคมีประเภทวิชาการ มหาวิทยาลัยสงขลานครินทร์
พ.ศ. 2547 - ปริญญาวิทยาศาสตรดุษฎีบัณฑิตกิตติมศักดิ์ มหาวิทยาลัยขอนแก่น
ประวัติ > ประวัติการทำงาน

เริ่มรับราชการเป็นอาจารย์ประจำ ภาควิชาเคมี คณะวิทยาศาสตร์ มหาวิทยาลัยมหิดล ตั้งแต่พ.ศ. 2514 จนถึงปัจจุบัน โดยได้รับตำแหน่งเป็นผู้ช่วยศาสตราจารย์ รองศาสตราจารย์ และศาสตราจารย์ ในปี พ.ศ. 2519, 2522 และ 2527 ตามลำดับ
หัวหน้าภาควิชาเคมี คณะวิทยาศาสตร์ มหาวิทยาลัยมหิดล ในปี 2537-2544
ประธานคณะกรรมการจัดการประชุมวิทยาศาสตร์และเทคโนโลยีแห่งประเทศไทย ครั้งที่ 17 และ 18 ที่ปรึกษาชั่วคราว HRP/WHO
ประธานของ The Steering Committee of WHO Task on Plants for Fertility Regulation
กรรมการสภามหาวิทยาลัยเทคโนโลยีมหานคร ระหว่างปี พ.ศ. 2539-2542
กรรมการในคณะกรรมการอุดมศึกษาเอกชน ทบวงมหาวิทยาลัย
กรรมการผู้ทรงคุณวุฒิของสภาวิชาการ สภาสถาบันราชภัฏ ระหว่างปี 2541-2543
ประวัติ > ประวัติการทำงาน > หน้าที่การงานในปัจจุบัน

กรรมการผู้ทรงคุณวุฒิ สภามหาวิทยาลัยบูรพา
ประธานกรรมการพิจารณาขอเปิดดำเนินการหลักสูตร และการรับรองมาตรฐานการศึกษา สาขาวิทยาศาสตร์ธรรมชาติและเทคโนโลยี ของสถาบันอุดมศึกษาเอกชน ทบวงมหาวิทยาลัย
กรรมการผู้ทรงคุณวุฒิประจำสำนักวิจัยและพัฒนา มหาวิทยาลัยเทคโนโลยีสุรนารี และประจำสำนักวิจัยและพัฒนา มหาวิทยาลัยสงขลานครินทร์
หัวหน้าคณะผู้ประสานงานโครงการปริญญาเอกกาญจนาภิเษก สกว.
ผู้อำนวยการโครงการพัฒนาบัณฑิตศึกษาและการวิจัยทางเคมี (Postgraduate Education and Research Program in Chemistry - PERCH) ซึ่งเป็น Consortium การผลิตนักศึกษาและงานวิจัยทางเคมี ร่วมกัน 5 มหาวิทยาลัย คือ มหาวิทยาลัยมหิดล มหาวิทยาลัยสงขลานครินทร์ มหาวิทยาลัยขอนแก่น มหาวิทยาลัยเชียงใหม่ และมหาวิทยาลัยเกษตรศาสตร์
กรรมการในกองบรรณาธิการเกียรติคุณของ วารสารสงขลานครินทร์ฉบับวิทยาศาสตร์และเทคโนโลยี
ได้รับรางวัลวิทยาศาสตร์และเทคโนโลยี ของมูลนิธิโทเรเพื่อการส่งเสริมวิทยาศาสตร์ประเทศไทยประเภทบุคคล ประจำปี พ.ศ. 2538
ประวัติ > ด้านต่างประเทศ

เป็นผู้ประสานงานและดำเนินการควบคุมการวิจัย โครงการแลกเปลี่ยนระหว่างมหาวิทยาลัยมหิดล กับประเทศบังคลาเทศ และศรีลังกา โดยได้รับการสนับสนุนจากประเทศสวีเดน
เป็นที่ปรึกษาทางวิทยาศาสตร์ของ International Foundation For Science (IFS), The Asian Network of Research on Antidiabetes Plants (ANRAP) และ International Program in the Chemical Sciences (IPICS)
เป็น Editorial Board Associate Editor ของ Asian Journal of Andrology และ Pharmaceutical Biology ตามลำดับ
เป็นเครือข่าย และผู้ประสานงานเครือข่ายเคมีผลิตภัณฑ์ธรรมชาติประเทศไทย ขององค์การยูเนสโก ปี 2545-2548
เกียรติคุณและรางวัล

พ.ศ. 2538 - รางวัลวิทยาศาสตร์และเทคโนโลยี มูลนิธิโทเรเพื่อการส่งเสริมวิทยาศาสตร์ประเทศไทย (ประเภทบุคคล)
พ.ศ. 2539 - เมธีวิจัยอาวุโส สกว. สาขาเคมี
พ.ศ. 2543 - เมธีวิจัยอาวุโส สกว. สาขาเคมีอินทรีย์
พ.ศ. 2545 - รางวัลผลงานวิจัยเกียรติยศ สกว. : รางวัลผลงานวิจัยที่ได้รับการอ้างอิงโดยรวมสูงสุด สาขาวิทยาศาสตร์กายภาพและวิศวกรรมศาสตร์
พ.ศ. 2546 - เมธีวิจัยอาวุโส สกว. ระยะที่ 2 สาขาเคมีอินทรีย์
พ.ศ. 2548 - นักวิจัยดีเด่นแห่งชาติ สาขาวิทยาศาสตร์เคมีและเภสัช
ผลงานด้านการวิจัย

งานวิจัยของศาสตราจารย์ ดร. วิชัย  ริ้วตระกูล เป็นงานวิจัยพื้นฐานแบบกำหนดทิศทาง ซึ่งจะมุ่งเน้นทั้งสร้างองค์ความรู้ใหม่ การศึกษาวิจัยในเรื่องที่อาจจะนำผลงานไปใช้ประโยชน์ในเชิงพาณิชย์และเชิงสาธารณประโยชน์ได้ งานวิจัยแบ่งออกเป็นสองส่วน ส่วนแรกคือ การวิจัยพื้นฐานแบบกำหนดทิศทางด้านเคมีอินทรีย์สังเคราะห์ ส่วนที่สองคือ การวิจัยในโครงการ Drug Discovery ซึ่งเป็นการศึกษาแบบกำหนดทิศทาง เพื่อมุ่งเน้นศึกษาและค้นหาสารผลิตภัณฑ์ธรรมชาติที่มีฤทธิ์ทางชีวภาพ จากต้นไม้ที่ขึ้นในประเทศไทย เช่น พืชในสกุล Gardenia, Polyalthia, Garcinia, Ventilago และพันธุ์พืช Ventilago harmandiana, Garcinia speciosa, Garcinia hanburyi, Mallotus spodocarpus, Ochna intergerrima และ Diospyros variegata เพื่อนำมาใช้เป็นสารโครงสร้างนำ (lead structures) ในการพัฒนาเป็นยาต่าง ๆ เช่น สารที่มีฤทธิ์แก้อาการอักเสบทั้งชนิดกินและชนิดทา สารฆ่าเซลส์มะเร็ง สารฆ่าเชื้อไวรัสเอชไอวี สารที่มีฤทธิ์ต้านการอักเสบ ฤทธิ์ต้านจุลชีพ ฤทธิ์ต้านอนุมูลอิสระ และฤทธิ์ควบคุมการเจริญพันธุ์ในเพศชาย เป็นต้น ซึ่งการพัฒนาโครงการดังกล่าว ได้นำไปสู่การพัฒนาห้องปฏิบัติการการทดสอบฤทธิ์ทางชีวภาพที่ได้มาตรฐาน ที่ภาควิชาเภสัชวิทยา มหาวิทยาลัยเชียงใหม่ และที่ภาควิชาสรีรวิทยา และภาควิชาจุลชีววิทยา คณะวิทยาศาสตร์  มหาวิทยาลัยมหิดล
นอกจากนี้การวิจัยดำเนินการหาสารพวกที่มีสารที่มีฤทธิ์ต้านการอักเสบ ฤทธิ์ต้านจุลชีพ และฤทธิ์ต้านอนุมูลอิสระ อาจจะนำมาพัฒนาใช้เป็นผลิตภัณฑ์เครื่องสำอาง และใช้ในการรักษาสภาพของผลิตผลทางเกษตรให้คงความสดนานยิ่งขึ้นได้ด้วย
การดำเนินการวิจัยในโครงการ drug discovery จะประกอบด้วยเครือข่ายของนักวิจัยจาก หอพันธุ์ไม้ กรมป่าไม้ มหาวิทยาลัยมหิดล มหาวิทยาลัยเชียงใหม่ มหาวิทยาลัยขอนแก่น มหาวิทยาลัยสงขลานครินทร์ และมหาวิทยาลัยราชภัฏสุราษฎร์ธานี
บางส่วนของงานวิจัยของศาสตราจารย์ ดร. วิชัย ริ้วตระกูล ได้ถูกนำไปเผยแพร่ออกอากาศทางสถานีโทรทัศน์ BBC World ผ่านดาวเทียมในรายการ Tomorrow’s World: Vision of the Future เมื่อเดือนเมษายน ปี พ.ศ. 2540 คือ ผลงานวิจัยเกี่ยวกับสาร Triptolide ซึ่งมีสารที่มีฤทธิ์ควบคุมการเจริญพันธุ์ในเพศชาย โดยทำการทดลองในลิง marmoset ตัวผู้ จากการทดลองพบว่าสาร Triptolide เป็นสารตัวแรกที่ได้ผ่านการทดสอบว่าเป็นสารที่ไม่ก่อให้เกิดการกลายพันธุ์ เท่าที่ได้ศึกษามาจนถึงขณะนี้ไม่พบความเป็นพิษของสารนี้ต่อสัตว์ทดลอง และมีฤทธิ์ได้เป็นที่น่าพอใจ
ศาสตราจารย์ ดร.วิชัย ริ้วตระกูล มีผลงานที่ได้รับการตีพิมพ์เผยแพร่ในวารสารวิชาการระดับนานาชาติ จำนวน 116 เรื่อง เขียนบทความลงในหนังสือตำราวิชาการระดับนานาชาติ จำนวน 5 เรื่อง จดสิทธิบัตรระดับนานาชาติ จำนวน 1 เรื่อง ผลงานวิจัยที่นำไปใช้ประโยชน์ในเชิงพาณิชย์อย่างเป็นรูปธรรมแล้ว คือการพัฒนาสารจากไพล (Zingiber cassumunar) สำหรับใช้ในผลิตภัณฑ์เครื่องสำอาง Plaitanoids และการพัฒนาสารจาก เกษรบัวหลวง (Nelumbo nucifera) สำหรับใช้ในผลิตภัณฑ์เครื่องสำอาง Lotusia เป็นต้น
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2549 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2555 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาวิทยาศาสตร์
พ.ศ. 2539 –  เหรียญจักรพรรดิมาลา (ร.จ.พ.)
คณะเทคนิคการสัตวแพทย์ มหาวิทยาลัยเกษตรศาสตร์

| --- | --- |
Faculty of Veterinary Technology, Kasetsart University

สถาปนา: 16 ธันวาคม พ.ศ. 2534; 32 ปีก่อน (2534-12-16)
สังกัดการศึกษา: มหาวิทยาลัยเกษตรศาสตร์
คณบดี: รศ.ดร.วุฒินันท์ รักษาจิตร์
ที่อยู่: 50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
สี:   สีบานเย็น
เว็บไซต์: vettech.ku.ac.th

คณะเทคนิคการสัตวแพทย์ มหาวิทยาลัยเกษตรศาสตร์ จัดตั้งขึ้นเพื่อพัฒนากำลังคน ให้สอดคล้องกับนโยบายของรัฐในด้านการส่งเสริมและพัฒนาด้านการเกษตร และการลงทุนทางด้านเกษตรอุตสาหกรรมอย่างมีประสิทธิภาพมากขึ้น โดยเปิดสอนในหลักสูตรระดับปริญญาตรี สาขาเทคนิคการสัตวแพทย์
หน่วยงาน

ภาควิชา สำนัก สถาบัน และศูนย์ ภายในคณะเทคนิคการสัตวแพทย์
สำนักงานเลขานุการ
ภาควิชาเทคนิคการสัตวแพทย์
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรวิทยาศาสตรบัณฑิต (วท.บ.) สาขาวิชาเทคนิคการสัตวแพทย์ (ภาคปกติและภาคพิเศษ)  สาขาวิชาการพยาบาลสัตว์ (ภาคปกติและภาคพิเศษ) |  หลักสูตรวิทยาศาสตรมหาบัณฑิต (วท.ม.) สาขาวิชาเทคโนโลยีสุขภาพสัตว์ |  หลักสูตรปรัชญาดุษฎีบัณฑิต สาขาวิชาเทคโนโลยีสุขภาพสัตว์ |
ทำเนียบคณบดี

ทำเนียบผู้บริหารนับตั้งแต่เป็นสถาบันสมทบโรงเรียนสัตวแพทย์ จนมาเป็นคณะเทคนิตการสัตวแพทย์ มหาวิทยาลัยเกษตรศาสตร์ ในปัจจุบัน
| 0 | 1 | 2 |
| --- | --- | --- |
ทำเนียบคณบดีคณะเทคนิคการสัตวแพทย์ มหาวิทยาลัยเกษตรศาสตร์
|  รายนามคณบดี |  ระยะเวลาในการดำรงตำแหน่ง |  |
| 1. นายสัตวแพทย์ เกียรติศักดิ์ อุ่ยรุ่งโรจน์ | พ.ศ. 2535 - พ.ศ. 2538 |  |
| 2. สัตวแพทย์หญิง สุภาพร จ๋วงพานิช | พ.ศ. 2538 - พ.ศ. 2542 |  |
| 3. ศาสตราจารย์ นายสัตวแพทย์ ดร.อภินันท์ สุประเสริฐ | พ.ศ. 2542 - พ.ศ. 2544 |  |
| 4. รองศาสตราจารย์ นายสัตวแพทย์ วีระพล จันทร์สวรรค์ | พ.ศ. 2544 - พ.ศ. 2547 |  |
| 5. รองศาสตราจารย์ นายสัตวแพทย์ ดร.วรวุฒิ ฤกษ์อำนวยโชค | พ.ศ. 2547 - พ.ศ. 2558 |  |
| 6. ศาสตราจารย์ นายสัตวแพทย์ ดร.สถาพร จิตตปาลพงศ์ | พ.ศ. 2558 - พ.ศ. 2562 |  |

หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
อมเรศ ภูมิรัตน

| ศาสตราจารย์ ดร> อมเรศ ภูมิรัตน ม.ป.ช., ม.ว.ม. |
| --- | --- |
เกิด: 24 กรกฎาคม พ.ศ. 2491 (76 ปี) อำเภอพระโขนง จังหวัดพระนคร
สัญชาติ: ไทย
มีชื่อเสียงจาก: นักวิจัยไทย
ศาสตราจารย์ อมเรศ ภูมิรัตน (24 กรกฎาคม 2491 - ปัจจุบัน) เกิดที่อำเภอพระโขนง จังหวัดพระนคร เป็นกรรมการผู้ทรงคุณวุฒิในคณะกรรมการบริหารศูนย์ความเป็นเลิศด้านชีววิทยาศาสตร์ และกรรมการสภามหาวิทยาลัยเกษตรศาสตร์ นักวิจัยไทยที่มีผลงานดีเด่นในสาขาเทคโนโลยีชีวภาพ เชี่ยวชาญด้านการสอน การวิจัย รวมทั้งการประยุกต์และถ่ายทอดเทคโนโลยีไปสู่ภาคอุตสาหกรรม มาตลอดระยะเวลากว่า 30 ปี เป็นผู้ก่อตั้งภาควิชาเทคโนโลยีชีวภาพ คณะวิทยาศาสตร์ มหาวิทยาลัยมหิดล เมื่อปี พ.ศ. 2532 และเป็นผู้มีบทบาทสำคัญในวงการเทคโนโลยีชีวภาพระดับประเทศ โดยริเริ่มให้มีการรวมตัวของนักวิชาการด้านเทคโนโลยีชีวภาพ ทำให้มีการก่อตั้ง ชมรมเทคโนโลยีชีวภาพแห่งประเทศไทย ขึ้นเมื่อปี พ.ศ. 2533 และเป็นประธานคนแรกของชมรมนี้  ซึ่งต่อมาได้พัฒนามาเป็นสมาคมเทคโนโลยีชีวภาพแห่งประเทศไทย ศาสตราจารย์ ดร. อมเรศ ภูมิรัตน เป็นบุตรคนที่ 3 ในจำนวน 5 คน ของศาสตราจารย์อมร ภูมิรัตน และคุณหญิงระเบียบ ภูมิรัตน สมรสกับนางนิตยาภรณ์ (สุมาวงศ์) มีธิดา 1 คน คือ พญ. นภัทร ภูมิรัตน
การศึกษา

พ.ศ. 2497 - 2500 - ประถมศึกษา โรงเรียนปวโรฬารวิทยา กรุงเทพมหานคร
พ.ศ. 2501 - 2506 - มัธยมศึกษา โรงเรียนมัธยมสาธิต มศว ประสานมิตร กรุงเทพมหานคร
พ.ศ. 2507 - โรงเรียนเตรียมอุดมศึกษา กรุงเทพมหานคร
พ.ศ. 2507 - 2509 - โรงเรียนมัธยมแห่งเมืองเชาว์ซิวล่า  รัฐแคลิฟอร์เนีย ประเทศสหรัฐอเมริกา
พ.ศ. 2509 - 2513 - ปริญญาตรี (เกียรตินิยม) สาขาแบคทีเรียวิทยา มหาวิทยาลัยแคลิฟอร์เนีย เดวิส รัฐแคลิฟอร์เนีย ประเทศสหรัฐอเมริกา
พ.ศ. 2513 - 2517 - ปริญญาเอก สาขาจุลชีววิทยา มหาวิทยาลัยมิชิแกนสเตต รัฐมิชิแกน ประเทศสหรัฐอเมริกา
การทำงาน

พ.ศ. 2517 - 2533 - สังกัดภาควิชาจุลชีววิทยา คณะวิทยาศาสตร์ มหาวิทยาลัยมหิดล (เริ่มเข้ารับราชการ เมื่อวันที่ 2 ม.ค. 2517)
พ.ศ. 2533 - ปัจจุบัน - สังกัดภาควิชาเทคโนโลยีชีวภาพ คณะวิทยาศาสตร์ มหาวิทยาลัยมหิดล
การทำงาน > ตำแหน่งวิชาการ

พ.ศ. 2517 - อาจารย์ประจำภาควิชาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2519 - ผู้ช่วยศาสตราจารย์ สาขาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2524 - รองศาสตราจารย์ สาขาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2533 - ศาสตราจารย์ สาขาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2540 - ศาสตราจารย์อาคันตุกะ มหาวิทยาลัยโอซากะ ประเทศญี่ปุ่น
พ.ศ. 2544 - ปัจจุบัน - ศาสตราจารย์ ระดับ 11 สาขาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2549 - ปัจจุบัน - ดำรงตำแหน่ง Collaborative Professor ของมหาวิทยาลัยโอซากะ ประเทศญี่ปุ่น
การทำงาน > ตำแหน่งบริหาร

พ.ศ. 2532 - รักษาการหัวหน้าภาควิชาเทคโนโลยีชีวภาพ คณะวิทยาศาสตร์ มหาวิทยาลัยมหิดล
พ.ศ. 2532 - 2534 - ผู้อำนวยการโครงการวิจัยและพัฒนาเทคโนโลยีชีวภาพ สถาบันวิจัยและพัฒนาวิทยาศาสตร์และเทคโนโลยี มหาวิทยาลัยมหิดล
พ.ศ. 2533 - 2537 - นายกสมาคมเทคโนโลยีชีวภาพแห่งประเทศไทย
พ.ศ. 2534 - 2538 - รองคณบดี ฝ่ายวิชาการ คณะวิทยาศาสตร์ มหาวิทยาลัยมหิดล
พ.ศ. 2538 - 2540 - รองคณบดี ฝ่ายกิจกรรมทั้งหมดศาลายา มหาวิทยาลัยมหิดล
พ.ศ. 2542 - 2544 - ประธาน ที่ประชุมคณบดีคณะวิทยาศาสตร์แห่งประเทศไทย
พ.ศ. 2542 - 2546 - คณบดี คณะวิทยาศาสตร์ มหาวิทยาลัยมหิดล
พ.ศ. 2542 - 2546 - กรรมการสภา มหาวิทยาลัยมหิดล
พ.ศ. 2543 - 2545 - กรรมการสภา มหาวิทยาลัยแม่ฟ้าหลวง
พ.ศ. 2546 - 2547 - รักษาการผู้อำนวยการ สถาบันอณูชีววิทยาและพันธุศาสตร์ มหาวิทยาลัยมหิดล
พ.ศ. 2546 - 2547 - รองอธิการบดีและรองอธิการบดีฝ่ายพัฒนาวิชาการและวิชาชีพ มหาวิทยาลัยมหิดล
พ.ศ. 2547 - 2550 - ดำรงตำแหน่งคณบดี คณะวิทยาศาสตร์ มหาวิทยาลัยมหิดล เป็นสมัยที่ 2
พ.ศ. 2547 - ปัจจุบัน - ดำรงตำแหน่งผู้อำนวยการศูนย์ประยุกต์และบริการวิชาการ มหาวิทยาลัยมหิดล อีกหนึ่งตำแหน่ง
การทำงาน > ตำแหน่งในสมาคมและองค์กรต่าง ๆ

สมาชิกสมาคม Sigma XI
สมาชิกสมาคม American Society for Microbiology
สมาชิกสมาคมเทคโนโลยีชีวภาพแห่งประเทศไทย
สมาชิกสมาคมวิทยาศาสตร์แห่งประเทศไทยในพระบรมราชูปถัมภ์
ภาคีสมาชิก ราชบัณฑิตยสถาน สาขาวิชาเทคโนโลยีชีวภาพ
บรรณาธิการวารสารเทคโนโลยีชีวภาพ (Thai Journal of  Biotechnology)
คณะบรรณาธิการ (Editorial Board) ของ ASEAN Food Journal
คณะบรรณาธิการ (Editorial Board) ของ Journal of Fermentation and Bioengineering
คณะบรรณาธิการ (Editorial Board) ของ Journal of Microbiology and Biotechnology
WHO Short-term temporary consultant
คณะอนุกรรมการโครงการความร่วมมือทางวิชาการระหว่างไทย-ญี่ปุ่น สาขาเทคโนโลยีชีวภาพ ของ สำนักงานคณะกรรมการวิจัยแห่งชาติ
ที่ปรึกษารับเชิญของ International Foundation for Science
สมาชิก SAC-Food Science International Foundation for Science
ที่ปรึกษารัฐมนตรีว่าการกระทรวงวิทยาศาสตร์ และเทคโนโลยี (2549-2551)
เกียรติคุณและรางวัล

พ.ศ. 2530 - รางวัลสภาวิจัยแห่งชาติ จาก สำนักงานคณะกรรมการวิจัยแห่งชาติ โดยได้รับรางวัลดีเยี่ยม จากผลงานวิจัยเรื่อง "การปรับปรุงกรรมวิธีการผลิตซีอิ๊ว"
พ.ศ. 2534 - รางวัลของมหาวิทยาลัยมหิดล ประจำปี 2534 สาขาทั่วไป จากมหาวิทยาลัยมหิดล
พ.ศ. 2535 - รางวัลนักวิทยาศาสตร์ดีเด่นสาขาเทคโนโลยีชีวภาพ ประจำปี 2535 จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์
พ.ศ. 2540 - ทุนวิจัยเมธีวิจัยอาวุโส สกว. ประจำปีพ.ศ. 2540  จากสำนักงานกองทุนสนับสนุนการวิจัย